  Майя Бывальцева Элькунысь альпинистъёс вить сюрс метрлэсь ятыр ӝуждалаем кык гурезьёс йылэ Удмуртилэсь куншетсэ пуктӥзы. Озьы соос «На вершинах мира» бадӟым ӵектоссылэсь нырысетӥ люкетсэ улонэ пыӵатӥзы. Со сярысь иворъёсъя «Удмуртия» агентстволы вераз радъясез Артём Шутов. Таяз арын ми нырысетӥ люкетсэ быдэстыны пӧрмытӥм, 1-тӥ гудырикошконэ куншетэз Мижирги Западная гурезь йылэ тубытӥм но 6-тӥ куарусёнэ Казбек йылэ Артём ШутовӴектосэ пыриськись куать адями али кыкетӥ люкетэлы дасясько, со 2018-тӥ арын куартолэзе кутскоз. Соку Алтайысь но Камчаткаысь ёросъёсы вуылыны малпало, собере, оло, Кавказэ берытскозы, Дыхтау гурезь йылэ тубыны тыршозы. Артём Шутовлэн верамезъя, ӵектосэз улонэ пыӵатыны дурбасьтӥсьёс шедизы. Со выль ӵектонъёслы усьтэмын, озьы ик сое азьланьтон понна умой дасяськем спортсменъёсты возьмало. Тодэ вайытом, Удмуртиысь альпинистъёс куинь арскын Россиысь вить сюрслэсь ӝужыт 10 гурезь йылъёсы тубыны, но отын элькунмылэсь куншетсэ пуктыны малпало. Тегъёс: Спорт Ижкар Удмуртия Россия  